3,20 x 1,50 Stahlwandpool Pools
Pool Pools Poolshop Poolforum » Di 22. Okt 2013, 08:40
3,20 x 1,50 Stahlwandpool günstig kaufen im Poolshop wie baut man diesen Pool freistehend im Garten auf welches Poolzubehör es notwendig 3,20 x 1,50 Stahlwandpool Bouwerk aan ‘armlastiges’ se huise in Kby eers gestop | Netwerk24
Deur Charné Kemp 20 Mei 2020 18:28
Bouwerk aan ses nuwe huise in Kimberley ter wille van ’n “armlastige gesin van 47 lede wat in een huis woon” – glo ’n gevolg van pres. Cyril Ramaphosa se besoek in Januarie vanjaar – is vandeesweek by ooreenkoms gestaak.
Pres. Cyril Ramaphosa luister met sy besoek aan Kimberley na die inwoners van die huis in Colville, Kimberley, waar 47 mense gebly het. Foto: Charné Kemp
Die ooreenkoms is deel van die DA se hersieningsaansoek teen die Sol Plaatje-munisipaliteit, sy munisipale bestuurder en Afribiz Construction.
Die herrie volg op Ramaphosa se besoek aan Colville op die vooraand van die ANC se 108ste verjaardagvieringe toe hy huise in Colville besoek het.
Op die besoek het dit geblyk dat 42 mense in een huis en sinkhuise in die agterplaas woon.
Hoewel die gesin in die huis drankgebruik ontken het, het Ramaphosa drankbottels in asblikke op die erf gevind.
Op 25 Januarie het Shaine Griqua, proporsionele ANC-raadslid in dié DA-wyk, aangekondig dat die munisipaliteit erwe beskikbaar gaan stel waarop Afribiz ses nuwe huise gratis sou bou. Die bestaande huis sou opgeknap word.
Die DA voer in sy hofgeding aan die erwe in Herlear is onwettig aan die konstruksiemaatskappy toegeken sonder dat enige raadsbesluite daaroor geneem is, of dat verpligte wetlike voorskrifte en regulasies gevolg is.
Die breër gemeenskap se reg op deursigtige, regverdige, wettige en oop prosesse is benadeel.
Die toekenning aan die betrokke gesin, wat nie vooraf as armlastiges by die munisipaliteit geregistreer is nie, is arbitrêr en onregverdig omdat talle ander inwoners in soortgelyke omstandighede in die stad woon.
Volgens die DA stel die munisipaliteit homself bloot aan moontlike eise weens die gebrek aan ’n kontrak tussen die munisipaliteit en die kontrakteur.
Die bouterrein op munisipale erwe in Herlear langs die polisiewoonstelle wat glo bestem is vir armlastige gesinne van Colville. Foto: Charné Kemp
’n DA-raadslid wat klagtes ondersoek het, het op 5 Maart ’n brief van die burgemeester se kantoor aan Karabo Phihlela van Afribiz bekom waarin die munisipaliteit skynbaar die gedienste erwe “verskaf”.
Die DA het onsuksesvol probeer om meer inligting van die munisipale bestuurder te verkry, wat die hofgeding genoodsaak het.
Boy Dhluwayo, stadsbestuurder, voer aan dat die erwe nie verkoop of oorgedra is nie en steeds aan die munisipaliteit behoort. Die munisipaliteit het bloot die erwe “beskikbaar gestel” en dat wetlike voorskrifte, openbare deelname of raadsbesluite daarom nie van toepassing is nie.
Hy beskuldig die DA daarvan dat hy inwoners wil beskerm wat bekommerd is dat hul huise se waarde weens die nuwe huise sal daal.
Dhluwayo ontken dat die munisipaliteit geldelik blootgestel kan word, en betreur die geld wat die betrokke regsgeding die sukkelende munisipaliteit kos.
Die munisipaliteit het vanweë Ramaphosa se besoek en berigte daaroor “opdrag gekry” om geskikte erwe te vind nadat die konstruksiemaatskappy na vore gekom het.
Die erwe is in Herlear toegeken omdat Greenpoint-inwoners, wat ook op ’n waglys vir huise is, gedreig het om die ses huise af te breek indien dit daar gebou word.
Die hersieningsaansoek word in Augustus aangehoor.
Meer oor: Pres. Cyril Ramaphosa | Kimberley | Behuising | Huise | Bouwerk
Bejaardes na tydelike behuising verskuif
Tydelike behuising vir mense van Mamelodi
Gemeenskap in Makhaza betoog oor behuising
Regering koop erwe in Sedgefield vir behuising